Priedas Nr. 3
SUTARTIES PROJEKTAS
PIRKIMO – PARDAVIMO SUTARTIS NR. ___
2026 m. _________ d.
Birštonas
UAB ,,Birštono vandentiekis“, kurios registruota buveinė yra N. Silvanavičiaus g. 2, Birštonas, įmonės kodas 152812840, toliau vadinama Pirkėju, atstovaujama direktoriaus Gintauto Žilio, veikiančio pagal bendrovės įstatus
Ir ___________-, kurios registruota buveinė _____________, įmonės kodas ____________toliau vadinama Pardavėju, atstovaujama direktoriaus _________________, veikiančio pagal bendrovės įstatus, 
toliau Pirkėjas ir Pardavėjas abu kartu gali būti įvardijami kaip Šalys, o atskirai – kaip Šalis, susitarė ir sudarė šią sutartį (toliau – Sutartis):

I. SUTARTIES OBJEKTAS

1. Šios Pirkimo – pardavimo sutarties objektas yra prekės, nurodytos ir aprašytos sutarties priede Nr. 1 ir Nr. 2.
2. Ši sutartis ir techninė specifikacija bei Pardavėjo pateiktas pasiūlymas yra neatskiriamos sutarties dalys.
II. SUTARTIES KAINA

3. Sutarties kainos apskaičiavimo būdas – fiksuota kaina.
4. Sutarties vertė – ______________ Eur be PVM (_____________ct.), iš viso _____ Eur su PVM ( _______________________ ct.).
5. Sutarties kaina apima visas tiesiogines ir netiesiogines išlaidas, susijusias su sutarties objektu.
6. Dėl kainų lygio pokyčio, mokesčių, minimalaus darbo užmokesčio dydžio pasikeitimo sutarties kaina nebus perskaičiuojama.

III. APMOKĖJIMO SĄLYGOS

7. Avansas nėra mokamas. 
8. Vykdant Sutartį, sąskaitos faktūros Užsakovui teikiamos tik elektroniniu būdu.
8.1. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Vykdytojo pasirinktomis priemonėmis.
8.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis.
8.3. Užsakovas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, išskyrus Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 34 straipsnio 12 dalyje nustatytus atvejus.

8.4. Užsakovas už tinkamai pagal Sutartį suteiktas paslaugas ir (ar) pristatytas prekes apmoka per  30 (trisdešimt) kalendorinių dienų nuo tinkamos sąskaitos faktūros gavimo dienos, jeigu Sutartyje nenustatyta kitaip.
8.5. Jeigu pateikta sąskaita faktūra neatitinka Sutarties reikalavimų arba joje nurodyti duomenys yra neteisingi, 30 kalendorinių dienų apmokėjimo terminas skaičiuojamas nuo tinkamai pataisytos sąskaitos faktūros gavimo dienos.

IV. ŠALIŲ TEISĖS IR PAREIGOS

9. Pirkėjo teisės ir pareigos:
9.1. Pirkėjas įsipareigoja priimti perduodamas teises Sutartyje ir pirkimo dokumentuose nustatyta tvarka ir laiku bei tinkamai sumokėti jam priklausančius mokėjimus.
9.2. Pirkėjas turi teisę tikrinti perduodamų Prekių komplektiškumą ir atitikimą šios Sutarties ir pirkimo dokumentuose nustatytiems reikalavimams. 
10. Pardavėjo teisės ir pareigos:
10.1. Pardavėjas įsipareigoja perduoti Pirkėjui 1 Sutarties punkte nurodytas Prekes. 

V. ŠALIŲ ATSAKOMYBĖ

11. Už laiku neįvykdytus Sutartinius įsipareigojimus, Pirkėjui pareikalavus, Pardavėjas sumoka 0,06 % delspinigius nuo sutarties kainos už kiekvieną uždelstą dieną.
12. Už kiekvieną uždelstą mokėjimo dieną, Pardavėjui pareikalavus, Pirkėjas moka 0,06 % delspinigius nuo nesumokėtos sumos.
13. Delspinigių sumokėjimas neatleidžia šalies nuo pareigos atlyginti patirtus ir pagrįstus nuostolius bei nuo sutarties įsipareigojimų vykdymo.

VI. NENUGALIMOS JĖGOS APLINKYBĖS (FORCE MAJEURE)

14. Šalis nėra laikoma atsakinga už bet kokių įsipareigojimų pagal šią sutartį neįvykdymą ar dalinį neįvykdymą, jeigu šalis įrodo, kad tai įvyko dėl neįprastų aplinkybių, kurių šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms sutarties šalys Lietuvos Respublikos teisės aktuose nustatyta tvarka yra atleidžiamos nuo atsakomybės už sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
15. Šalis, prašanti ją atleisti nuo atsakomybės, privalo pranešti kitai šaliai raštu apie nenugalimos jėgos aplinkybes nedelsdama, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
16. Pagrindas atleisti šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu šalis laiku neišsiunčia pranešimo arba neinformuoja, ji privalo kompensuoti kitai šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

VII. SUTARTIES GALIOJIMAS, KEITIMAS IR NUTRAUKIMAS

17. Sutartis įsigalioja nuo Šalių pasirašymo dienos.
18. Sutarties įvykdymo terminas – _________ mėn.
19. Sutarties sąlygos sutarties galiojimo laikotarpiu gali būti keičiamos vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnio nuostatomis. 
20. Sutarties galiojimo laikotarpiu šalis, inicijuojanti sutarties sąlygų pakeitimą, pateikia kitai šaliai raštišką prašymą keisti sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą sutarties sąlygą kita šalis motyvuotai atsako ne vėliau kaip per 10 darbo dienų. Šalims nesutarus dėl sutarties sąlygų keitimo, sprendimo teisę turi pirkėjas. Šalims tarpusavyje susitarus dėl sutarties sąlygų keitimo, šie keitimai įforminami susitarimu, kuris yra sutarties neatskiriama dalis.
21. Pirkėjas turi teisę vienašališkai nutraukti sutartį prieš 30 dienų raštu pranešęs apie tai Pardavėjui, jeigu Pardavėjas nevykdo savo įsipareigojimų arba vykdo juos kitomis sąlygomis. Sutartinių reikalavimų nevykdymas ar netinkamas vykdymas laikomas esminiu sutarties sąlygų pažeidimu.
22. Pardavėjas turi teisę vienašališkai nutraukti sutartį prieš 30 dienų raštu pranešęs apie tai užsakovui, jeigu užsakovas nevykdo savo įsipareigojimų arba vykdo juos kitomis sąlygomis.
23. Pardavėjas gali vienašališkai nutraukti sutartį, jeigu:
23.1. sutartis buvo pakeista pažeidžiant Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnį; 
23.2. paaiškėjo, kad Pardavėjas, su kuriuo sudaryta sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį; 
23.3. paaiškėjo, kad su Pardavėju neturėjo būti sudaryta sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
24. Sutartis gali būti nutraukta šalių susitarimu.

VIII. GINČŲ SPRENDIMO TVARKA
25. Bet kokius ginčus, prieštaravimus ar pretenzijas, kylančias arba susijusias su šia sutartimi ar jos pažeidimu, nutraukimu ar negaliojimu, šalys sprendžia derybų keliu. Jei ne vėliau kaip per 15 (penkiolika) dienų nuo vienos šios šalies raštiško kreipimosi į kitą šios sutarties šalį dėl ginčo išsprendimo, sutarties šalys ginčo neišsprendžia derybų būdu, tai ginčas sprendžiamas Lietuvos Respublikos teisės aktų nustatyta tvarka.

IX. BAIGIAMOSIOS NUOSTATOS

26. Ši sutartis sudaroma elektronine forma ir pasirašoma kvalifikuotais elektroniniais parašais. Kiekvienos Šalies elektroniniu būdu pasirašytas sutarties egzempliorius turi vienodą juridinę galią ir laikomas originalu.
27. Bet kokie pranešimai ar prašymai, kurių reikalaujama ir kuriuos leidžiama pateikti pagal šią sutartį, pateikiami raštu.
28. Šalys, vykdydamos sutarties įsipareigojimus, vadovaujasi Lietuvos Respublikos įstatymais, kitais norminiais dokumentais, šia sutartimi, pirkimo sąlygomis ir pateiktu pasiūlymu.
29. Šaliai pakeitus šioje sutartyje nurodytus adresus ar kitus rekvizitus, ji privalo ne vėliau kaip per 5 (penkias) darbo dienas po tokio pakeitimo informuoti apie tai kitą šalį.
30. Visi šioje sutartyje neaptarti klausimai sprendžiami pagal Lietuvos Respublikos teisės aktų nuostatas. Esant prieštaravimų tarp šios sutarties ir Lietuvos Respublikos teisės aktų nuostatų, taikomos pastarųjų nuostatos.

X. SUTARTIES PRIEDAI
31. Techninė specifikacija Priedas Nr. 1
32. Laimėjusio Pardavėjo pasiūlymas Priedas Nr. 2

	PIRKĖJAS
	PARDAVĖJAS

	UAB ,,Birštono vandentiekis“
	

	N. Silvanavičiaus g. 2, 59218 Birštonas
	

	Įmonės kodas 152812840
	Įmonės kodas 

	PVM mokėtojo kodas LT528128418
	PVM mokėtojo kodas 
	

	a. s. LT377300010002621688
	a. s. 
	

	„Swedbank“, AB
	
	

	banko kodas 73000
	banko kodas 
	

	info@birstonovandentiekis.lt
	
	

	
	
	

	Direktorius
	Direktorius/ė
	

	Gintautas Žilys
	
	






